Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 302/12/1102	Bratislava II, 3.6.2014
EEČ : 2-9-211-2014

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava II zo dňa 19.7.2012, spisová značka 2 Pv 302/12/1102, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinená XXXXX v presne nezistenom čase od dňa 29.02.2012 do 10.00 h dňa 05.03.2012 v XXXXX na XXXXX v XXXXX XXXXX z predajného stánku spol. XXXXX. si prisvojila bez použitia násilia presne nezistené množstvo tovaru (DVD nosiče s obsahom rôznych filmov) v celkovej hodnote 441,54 € a z pokladne si prisvojila finančnú hotovosť vo výške 213,59 €, pričom uvedený tovar a finančnú hotovosť použila pre vlastnú potrebu, čím takto poškodenej spol. XXXXX, so sídlom XXXXX, XXXXX XXXXX, IČO: XXXXX spôsobila celkovú škodu vo výške 680,13 €.

Uznesením prokurátora Okresnej prokuratúry Bratislava II zo dňa 19.7.2012, spisová značka 2 Pv 302/12/1102, bola určená obvinenej skúšobná doba v trvaní 12 mesiacov.
Odôvodnenie:
Uznesením policajta Obvodného oddelenia PZ XXXXX, Okresného riaditeľstva PZ XXXXX bolo dňa 05.04.2012 pod ČVS: XXXXX podľa § 199 ods. 1 Trestného poriadku začaté trestné stíhanie pre úmyselný prečin sprenevery podľa § 213 ods. 1 Trestného zákona a uznesením policajta Obvodného oddelenia PZ XXXXX, Okresného riaditeľstva PZ XXXXX bolo dňa 09.05.2012 pod ČVS: XXXXX podľa § 206 ods. 1 Trestného poriadku vznesené obvinenie XXXXX pre úmyselný prečin sprenevery podľa § 213 ods. 1 Trestného zákona na tom skutkovom základe, že 

obvinená XXXXX v presne nezistenom čase od dňa 29.02.2012 do 10.00 h dňa 05.03.2012 v XXXXX na XXXXX v XXXXX z predajného stánku spol. XXXXX si prisvojila bez použitia násilia presne nezistené množstvo tovaru (DVD nosiče s obsahom rôznych filmov) v celkovej hodnote 441,54 € a z pokladne si prisvojila finančnú hotovosť vo výške 213,59 €, pričom uvedený tovar a finančnú hotovosť použila pre vlastnú potrebu, čím takto poškodenej spol. XXXXX, so sídlom XXXXX, XXXXX XXXXX, IČO: XXXXX spôsobila celkovú škodu vo výške 680,13 €.

	Uznesením prokurátora Okresnej prokuratúry Bratislava II zo dňa 19.07.2012, sp. zn. 2 Pv 302/12-7, právoplatným dňa 03.08.2012 bolo trestné stíhanie obvinenej XXXXX podľa § 216 ods.1 Tr. poriadku podmienečne zastavené a podľa § 216 ods.2 Tr. poriadku bola obvinenej určená skúšobná doba v trvaní 1 rok.

	Skúšobná doba podmienečného zastavenia trestného stíhania uplynula dňa 03.08.2013.

	Z odpisu registra trestov vyplýva, že obvinená nespáchala žiaden trestný čin v priebehu plynutia skúšobnej doby. Z priestupkového registra vyplýva, že obvinená nebola v sledovanom období postihnutá za spáchanie priestupku. Z uvedených skutočností je teda dôvodný záver, že obvinená viedla v priebehu plynutia skúšobnej doby podmienečného zastavenia trestného stíhania riadny život a splnila tým podmienku na jej osvedčenie sa.

S poukazom na vyššie uvedené skutočnosti, považujem toto uznesenie za dôvodné.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr. poriadku.

Podľa § 9 ods. 1 písm. e) Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Róbert Kaman
prokurátor